
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2119 

1 Αυγούστου 2014 


ΑΠΟΦΑΣΕΙ Σ 

Αριθμ. 34272/2363 

Έγκριση της αριθμ. 78/2013 απόφασης του Διοικητικού 
Συμβουλίου του Νομικού Προσώπου Δημοσίου Δικαί¬ 
ου με την επωνυμία «Φορέας Κοινωνικής Προστασίας 
και Αθλητισμού του Δήμου Καλαμάτας» του Νομού 
Μεσσηνίας που αφορά την κατάρτιση του Οργανι¬ 
σμού Εσωτερικής Υπηρεσίας του. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΠΕΛΟΠΟΝΝΗΣΟΥ, ΔΥΤΙΚΗΣ ΕΛΛΑΔΑΣ ΚΑΙ ΙΟΝΙΟΥ 

Έχοντας υπόψη: 

1. Τις διατάξεις του Ν.3852/2010 (ΦΕΚ 87/τ.Α/7-6-2010) 
«Νέα Αρχιτεκτονική της Αυτοδιοίκησης και της Αποκε¬ 
ντρωμένης Διοίκησης - Πρόγραμμα Καλλικράτης» και 
ιδίως των άρθρων 103 και 280. 

2. Τις διατάξεις του άρθρου 8 του Π.Δ. 139/2010 (ΦΕΚ 
232/τ.Α/27-12-2010) «Οργανισμός της Αποκεντρωμέ¬ 
νης Διοίκησης Πελοποννήσου, Δυτικής Ελλάδας και 
Ιονίου» 

3. Τις διατάξεις του άρθρου 10 του Ν.3584/2007 (ΦΕΚ 
143/Α/28-6-2007) «Κύρωση του Κώδικα Κατάστασης Δη¬ 
μοτικών και Κοινοτικών Υπαλλήλων». 

4. Τις διατάξεις των άρθρων 234, 235, 236 και 240 του 
Ν.3463/2006 (ΦΕΚ 114/Α/8-6-2006) «Κύρωση του Κώδικα 
Δήμων και Κοινοτήτων». 

5. Τις διατάξεις του Ν.2503/1997 (ΦΕΚ 107/τ.Α/30-5-1997) 
«Διοίκηση, Οργάνωση, Στελέχωση της Περιφέρειας, ρύθ¬ 
μιση θεμάτων για την Τοπικής Αυτοδιοίκηση και άλλες 
διατάξεις». 

6. Τις διατάξεις των Π.Δ/των 37α/1987, 22/1990 και 
50/2001 που αφορούν τον καθορισμό των προσόντων 
διορισμού σε θέσεις φορέων του δημοσίου τομέα, όπως 
ισχύουν με τις τροποποιήσεις τους. 

7. Τις διατάξεις του Π.Δ/τος 410/1988 που αφορά το 
προσωπικό με σύμβαση εργασίας ιδιωτικού δικαίου του 
Δημοσίου των ΟΤΑ και των λοιπών ΝΠΔΔ. 

8. Τις διατάξεις του Ν.2190/1994 που αφορά τη σύ¬ 
σταση ανεξάρτητης αρχής για την επιλογή προσωπι¬ 
κού και ρύθμιση θεμάτων διοίκησης όπως ισχύει με τις 
τροποποιήσεις του. 

9. Τ ις διατάξεις του άρθρου 90 της «Κωδικοποίησης 
της Νομοθεσίας για την Κυβέρνηση και τα Κυβερνη¬ 


τικά Όργανα» που κυρώθηκε με το άρθρο πρώτο του 
Π.Δ.63/2005 (ΦΕΚ 98/τ.Α/22-4-2005). 

10. Τις διατάξεις του Ν.4024/2011 (ΦΕΚ 226/τ.Α/27-10-2011) 
«Συνταξιοδοτικές ρυθμίσεις, ενιαίο μισθολόγιο - βαθμολό¬ 
γιο, εργασιακή εφεδρεία και άλλες διατάξεις εφαρμογής 
του μεσοπρόθεσμου πλαισίου δημοσιονομικής στρατη¬ 
γικής 2012 - 2015» και ιδίως των άρθρων 10, 32 παρ. 1 και 
33 παρ. 1. 

11. Την αριθμ. 86/2011 απόφαση του Δημοτικού Συμ¬ 
βουλίου Δήμου Καλαμάτας αναφορικά με τη συγχώνευ¬ 
ση διαφόρων Νομικών Προσώπων του Καλλικρατικού 
Δήμου Καλαμάτας σε ένα Νομικό Πρόσωπο Δημοσίου 
Δικαίου με την επωνυμία «Φορέας Κοινωνικής Προστα¬ 
σίας και Αθλητισμού του Δήμου Καλαμάτας» η οποία 
δημοσιεύτηκε στο ΦΕΚ 1152/τ.Β/7-6-2011. 

12. Την αριθμ. ΓΓ15650/1253/1 -3-2011 (ΦΕΚ 480/τ.Β/ 
29-3-2011) απόφαση του Γενικού Γραμματέα της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου «Μεταβίβαση δικαιώματος υπογραφής «Με 
εντολή Γ ενικού Γ ραμματέα» στον Προϊστάμενο της Γ ενι¬ 
κής Διεύθυνσης και στους Προϊσταμένους των Υπηρεσι¬ 
ών της Γ ενικής Διεύθυνσης Εσωτερικής Λειτουργίας της 
Αποκεντρωμένης Διοίκησης Πελοποννήσου - Δυτικής 
Ελλάδας και Ιονίου». 

13. Την αριθμ. 131794/13018/31-10-2013 απόφαση του 
Γενικού Γραμματέα της Αποκεντρωμένης Διοίκησης 
Πελοποννήσου, Δυτικής Ελλάδας και Ιονίου «Ανάθεση 
άσκησης καθηκόντων αναπλήρωσης Προϊσταμένου της 
Γ ενικής Διεύθυνσης Εσωτερικής Λειτουργίας της Αποκε¬ 
ντρωμένης Διοίκησης Πελοποννήσου, Δυτικής Ελλάδας 
και Ιονίου». 

14. Την αριθμ. 23480/12-6-2012 (ΦΕΚ 1279/τ.Β/19-6-2012) 
Κοινή Απόφαση των Υπουργών Διοικητικής Μεταρρύθ¬ 
μισης και Ηλεκτρονικής Διακυβέρνησης και Εσωτερικών 
που αφορά «Κατάργηση και διατήρηση κενών οργανικών 
θέσεων μόνιμου προσωπικού στο Φορέα Κοινωνικής 
Προστασίας και Αθλητισμού Δήμου Καλαμάτας, σύμ¬ 
φωνα με τις διατάξεις της παρ. Ια του άρθρου 33 του 
Ν.4024/2011, όπως ισχύει». 

15. Την αριθμ. 78/2013 απόφαση του Διοικητικού Συμ¬ 
βουλίου του Νομικού Προσώπου με την επωνυμία «Φο¬ 
ρέας Κοινωνικής Προστασίας και Αθλητισμού του Δήμου 
Καλαμάτας» που αφορά την κατάρτιση του Οργανισμού 
Εσωτερικής του Υπηρεσίας. 

16. Την αριθμ. 447/2013 απόφαση του Δημοτικού Συμ- 

βουλίου Δήμου Καλαμάτας με την οποία εγκρίνεται η 
αριθμ. 78/2013 απόφαση του Νομικού Προσώπου. 

17. Τη σύμφωνη γνώμη του Υπηρεσιακού Συμβουλίου 
Προσωπικού των ΟΤΑ Νομού Μεσσηνίας που διατυπώ¬ 
νεται στο αριθμ. 3/28-2-2014 (απόφαση 15) πρακτικό του. 

18. Το αριθμ. 2168/20-2-2012 έγγραφο του Υπουργείου 
Εσωτερικών με το οποίο γνωστοποιείται ότι η εφαρμογή 
ή όχι του προβαδίσματος των κατηγοριών σε οργανι¬ 
κές μονάδες των ΟΤΑ σύμφωνα με τις διατάξεις του 
άρθρου 99 του Ν.3584/2007, επαφίεται στη διακριτική 
ευχέρεια του Δημοτικού Συμβουλίου που αποφασίζει 
για την κατάρτιση του Ο.Ε.Υ. 

19. Το αριθμ. 10645/10-4-2014 έγγραφο του Υπουργείου 
Εσωτερικών, σύμφωνα με το οποίο η κατάρτιση νέων 
Οργανισμών Εσωτερικής Υπηρεσίας των Πρωτοβάθμιων 
και Δευτεροβάθμιων ΟΤΑ που δεν διαθέτουν ΟΕΥ δεν 
εμπίπτει στην απαγόρευση του άρθρου 10 παρ. 5 του 
Ν.3584/2007, αποφασίζουμε: 

Εγκρίνουμε την αριθμ. 78/2013 απόφαση του Διοικη¬ 
τικού Συμβουλίου του Νομικού Προσώπου Δημοσίου 
Δικαίου με την επωνυμία «Φορέας Κοινωνικής Προστα¬ 
σίας και Αθλητισμού του Δήμου Καλαμάτας» Νομού 
Μεσσηνίας που αφορά την κατάρτιση του Οργανισμού 
Εσωτερικής Υπηρεσίας του που έχει ως εξής: 

ΜΕΡΟΣ I 

ΔΙΑΡΘΡΩΣΗ ΥΠΗΡΕΣΙΩΝ ΤΟΥ ΝΟΜΙΚΟΥ ΠΡΟΣΩΠΟΥ 
Αρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Οι Υπηρεσίες του Νομικού Προσώπου Δημοσίου Δι¬ 
καίου του Δήμου Καλαμάτας με την επωνυμία «ΦΟΡΕΑΣ 
ΚΟΙΝΩΝΙΚΗΣ ΠΡΟΣΤΑΣΙΑΣ & ΑΘΛΗΤΙΣΜΟΥ ΤΟΥ ΔΗΜΟΥ 
ΚΑΛΑΜΑΤΑΣ» περιλαμβάνουν τις παρακάτω οργανικές 
μονάδες, ομαδοποιημένες σε ενότητες συναφούς σκο¬ 
πού και αντικειμένου. 

ΕΝΟΤΗΤΑ Α': ΕΠΙΤΕΛΙΚΕΣ ΥΠΗΡΕΣΙΕΣ 

Διεύθυνση Διοίκησης, Προγραμματισμού & Οργάνωσης 

ΕΝΟΤΗΤΑ Β': ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ 

1. Τμήμα Κοινωνικής & Υγειονομικής Υπηρεσίας ΚΑΠΗ, 
που περιλαμβάνει ειδικότερα τις παρακάτω διοικητικές 
ενότητες: 

• Γραφείο Α' ΚΑΠΗ 

• Γ ραφείο Β' ΚΑΠΗ 

2. Τμήμα Προσχολικής Αγωγής, που περιλαμβάνει ει¬ 
δικότερα τις παρακάτω διοικητικές ενότητες - μη αυ¬ 
τοτελή γραφεία. 

• Γ ραφείο Α' Βρεφονηπιακού Σταθμού, Δυναμικότητας 
75 νηπίων και 12 βρεφών) 

• Γραφείο Β' Παιδικού Σταθμού (Δυναμικότητας 60 
νηπίων) 

• Γραφείο Γ' Παιδικού Σταθμού (Δυναμικότητας 60 
νηπίων) 

• Γραφείο Δ' Παιδικού Σταθμού (Δυναμικότητας 60 
νηπίων) 

• Γραφείο Ε' Παιδικού Σταθμού (Δυναμικότητας 75 
νηπίων) 

• Γ ραφείο ΣΤ' Παιδικού Σταθμού (Δυναμικότητας 60 
νηπίων) 

• Γ ραφείο Ζ' Βρεφονηπιακού Σταθμού (Δυναμικότητας 
75 νηπίων και 12 βρεφών) 

• Γραφείο Η' Παιδικού Σταθμού (Δυναμικότητας 25 
νηπίων) 


ΕΝΟΤΗΤΑ Γ': ΥΠΗΡΕΣΙΕΣ ΑΘΛΗΤΙΣΜΟΥ 

1. Τμήμα Αθλητικών δραστηριοτήτων. 

ΕΝΟΤΗΤΑ Δ': ΥΠΗΡΕΣΙΕΣ ΔΙΟΙΚΗΤΙΚΗΣ & ΟΙΚΟΝΟΜΙ¬ 
ΚΗΣ ΥΠΟΣΤΗΡΙΞΗΣ 

1. Τμήμα Διοικητικών και Οικονομικών Υπηρεσιών, που 
περιλαμβάνει ειδικότερα τις παρακάτω διοικητικές ενό¬ 
τητες: 

• Γραφείο Διοικητικών Υπηρεσιών, Τεχνικής Υποστή¬ 
ριξης και Λειτουργίας Εγκαταστάσεων 

• Γ ραφείο Οικονομικών Υπηρεσιών 

• Ταμειακή Υπηρεσία 

ΜΕΡΟΣ II 

ΑΡΜΟΔΙΟΤΗΤΕΣ ΥΠΗΡΕΣΙΩΝ 

ΕΝΟΤΗΤΑ Α': ΕΠΙΤΕΛΙΚΕΣ ΥΠΗΡΕΣΙΕΣ 

Άρθρο 2 

ΔΙΕΥΘΥΝΣΗ ΔΙΟΙΚΗΣΗΣ - 

ΠΡΟΓΡΑΜΜΑΤΙΣΜΟΥ & ΟΡΓΑΝΩΣΗΣ 

Είναι αρμόδια για την υποστήριξη των οργάνων δι¬ 
οίκησης και των υπηρεσιών του Νομικού Προσώπου.: 

ΕΝΟΤΗΤΑ Β': ΥΠΗΡΕΣΙΕΣ ΚΟΙΝΩΝΙΚΗΣ ΠΡΟΣΤΑΣΙΑΣ 

ΑΡΘΡΟ 3 

Αρμοδιότητες Τμήματος Κοινωνικής & 
Υγειονομικής Υπηρεσίας ΚΑΠΗ 

Είναι αρμόδιο για την αποτελεσματική λειτουργία των 
Κέντρων Ανοικτής Προστασίας Ηλικιωμένων (ΚΑΠΗ) του 
Δήμου, καθώς και για την εφαρμογή ειδικών προγραμ¬ 
μάτων φροντίδας ατόμων της τρίτης ηλικίας. Για την 
καλύτερη εξυπηρέτηση των ατόμων τρίτης ηλικίας οι 
λειτουργίες Ανοικτής Προστασίας Ηλικιωμένων παρέ¬ 
χονται σε γεωγραφικά αποκεντρωμένες μονάδες (Πα¬ 
ραρτήματα ΚΑΠΗ), οι οποίες λειτουργούν σε επίπεδο 
Γ ραφείου. 

Οι αρμοδιότητες του Τμήματος είναι οι εξής: 

1) Παρέχουν πληροφόρηση στους πολίτες για το Κέ¬ 
ντρο Ανοικτής Προστασίας Ηλικιωμένων του Δήμου 
και τα παραρτήματά του με σκοπό την προσέλκυση 
των ανθρώπων, που έχουν ανάγκη των παροχών του ή 
εκείνων που θέλουν να προσφέρουν εθελοντικές υπη¬ 
ρεσίες, και γενικά μεριμνούν για την ευαισθητοποίηση 
της κοινότητας σε θέματα κοινωνικής αλληλεγγύης και 
κοινωνικής συνοχής. 

2) Υποδέχονται, ενημερώνουν, συμβουλεύουν και πα¬ 
ρέχουν κοινωνική υποστήριξη στα μέλη του ΚΑΠΗ και 
στις οικογένειές τους. Ιδιαίτερη βαρύτητα δίδεται στην 
προσπάθεια: α)για την παραμονή των ατόμων της τρί¬ 
της ηλικίας στο οικείο οικογενειακό και κοινωνικό τους 
περιβάλλον, την πρόληψη και αντιμετώπιση βιολογικών, 
ψυχολογικών και κοινωνικών προβλημάτων, την εξα¬ 
σφάλιση αξιοπρεπούς διαβίωσης, β)για την ενημέρωση 
και υποστήριξη των ατόμων με ειδικές ανάγκες στη 
διαδικασία κοινωνικής ένταξης. 

3) Υλοποιούν προγράμματα δημιουργικής απασχόλη¬ 
σης και ψυχαγωγίας για τα μέλη και τους επωφελού¬ 
μενους του ΚΑΠΗ. 

4) Συνεργάζονται με την αρμόδια Κοινωνική Υπηρεσία 
του Δήμου και των άλλων νομικών του προσώπων, κα¬ 
θώς και με άλλες εξειδικευμένες υπηρεσίες υγείας και 
πρόνοιας για την παροχή πλήρους υποστήριξης στους 
επωφελούμενους και τις οικογένειές τους και την πα¬ 
ραπομπή σε αυτές όταν απαιτείται. 

5) Μεριμνούν για την προσέλκυση εθελοντών, την εκ¬ 
παίδευσή τους και την αξιοποίησή τους στις δομές και 
υπηρεσίες του ΚΑΠΗ. 

6) Μεριμνούν για την φύλαξη, την καθαριότητα και την 
ευπρεπή εμφάνιση των εγκαταστάσεων του Τμήματος 
και του εξοπλισμού του σε συνεργασία με το Τμήμα 
Διοικητικών και Οικονομικών Υπηρεσιών. 

7) Παρακολουθούν τη λειτουργία τυχόν υφιστάμενων 
παραρτημάτων τα οποία ανήκουν διοικητικά στο Τμήμα. 

8) Υλοποιούν προγράμματα πρόληψης και αγωγής 
υγείας για τους χρήστες των υπηρεσιών των ΚΑΠΗ και 
των εξυπηρετούμενων από τα προγράμματα Φροντίδας 
Τρίτης Ηλικίας. 

9) Παρέχουν υπηρεσίες ιατροφαρμακευτικής πρωτο¬ 
βάθμιας φροντίδας και (ηλεκτρονικής) συνταγογράφη- 
σης φαρμάκων από τον υπεύθυνο ιατρό (που εργάζεται 
ή συνεργάζεται με το Τμήμα). 

10) Παρέχουν υπηρεσίες φυσιοθεραπείας, εργοθερα- 
πείας και ήπιας αθλητικής άσκησης στους χρήστες των 
υπηρεσιών των ΚΑΠΗ και των εξυπηρετούμενων από τα 
προγράμματα Φροντίδας Τρίτης Ηλικίας. 

11) Συμμετέχουν σε δράσεις κοινωνικής αλληλεγγύης 
και κοινωνικής προστασίας που περιλαμβάνουν ενέρ¬ 
γειες πρόληψης και αγωγής υγείας. 

12) Παρέχουν τις ανωτέρω υπηρεσίες περιοδικά στα 
επιμέρους παραρτήματα ΚΑΠΗ και στα προγράμματα 
Φροντίδας Τρίτης Ηλικίας. 

Το αντικείμενο του Τμήματος πραγματοποιείται από 
τις βασικές ειδικότητες του Κοινωνικού Λειτουργού, του 
Νοσηλευτή ή Επισκέπτη Υγείας, του Φυσικοθεραπευτή 
και του Εργοθεραπευτή. Όλες οι ειδικότητες λειτουρ¬ 
γούν στο πλαίσιο του Τμήματος και συνεργάζονται με 
το υπόλοιπο προσωπικό του Τμήματος και των ειδικο¬ 
τήτων των άλλων Τμημάτων με στόχο την καλύτερη 
εξυπηρέτηση των προστατευομένων ατόμων τρίτης 
ηλικίας. 

Στο Τμήμα εντάσσονται διοικητικά τα ακόλουθα Γρα¬ 
φεία, τα οποία εξυπηρετούν μια υποπεριοχή της περιο¬ 
χής του Τ μήματος και είναι δυνατόν να ασκούν μερικές 
ή και το σύνολο των αρμοδιοτήτων του Τμήματος. 

• Γ ραφείο Α' ΚΑΠΗ 

• Γ ραφείο Β' ΚΑΠΗ 

Άρθρο4 

Αρμοδιότητες Τμήματος Προσχολικής Αγωγής 

Είναι αρμόδιο για την αποτελεσματική λειτουργία των 
Παιδικών και Βρεφονηπιακών Σταθμών του Δήμου, για 
την υλοποίηση δράσεων και προγραμμάτων για παιδιά 
προσχολικής ηλικίας. Για την καλύτερη εξυπηρέτηση 
των κατοίκων του Δήμου οι υπηρεσίες των Παιδικών και 
Βρεφονηπιακών Σταθμών παρέχονται σε γεωγραφικά 
αποκεντρωμένες μονάδες (παραρτήματα), οι οποίες λει¬ 
τουργούν σε επίπεδο Γ ραφείου υπό την παρακολούθηση 
και εποπτεία του υπευθύνου του Τμήματος. 

1) Φροντίζει για τη σωστή ψυχοσωματική υγεία και 
ψυχοκινητική εξέλιξη των παιδιών, με πραγματοποίη¬ 
ση ατομικών προγραμμάτων, κύκλους παιδαγωγικών 
δραστηριοτήτων, παιδαγωγικά εργαστήρια και άλλες 
παιδαγωγικές δραστηριότητες και εκδηλώσεις, σύμ¬ 
φωνα με τα επιστημονικά δεδομένα και ανάλογα με 
την ηλικία τους. 

2) Απασχολούν τα παιδιά σύμφωνα με τους καθορι¬ 
σμένους στόχους του προγράμματος και τηρούν βιβλίο 


ύλης για την καθημερινή διδασκαλία σύμφωνα με τα 
προγράμματα του Υπουργείου Παιδείας. 

3) Ευθύνονται, όχι μόνο για την ολόπλευρη ανάπτυξη 
των παιδιών, αλλά και για την φύλαξη και προστασία 
τους. 

4) Προσφέρουν αγωγή, ψυχαγωγία, περιποίηση, φρο¬ 
ντίδα και φαγητό, σύμφωνα με τις αρχές της βρεφονη- 
πιοκομίας και τις οδηγίες του παιδιάτρου. 

5) Ενημερώνουν τους γονείς σε τακτά χρονικά δια¬ 
στήματα για τη γενική - σφαιρική εξέλιξη του παιδιού 
τους. Συνεργάζονται με τους γονείς σε όλα τα θέματα 
που αφορούν τη ζωή και την εξέλιξη των παιδιών μέσα 
στον Σταθμό. 

6) Μεριμνούν για τη διοργάνωση εκδηλώσεων και 
επισκέψεων προς όφελος των παιδιών, σύμφωνα με το 
εγκεκριμένο πρόγραμμα. 

7) Φροντίζουν για την υγιεινή κατάσταση των παιδιών 
και ενημερώνουν αρμοδίως σε κάθε περίπτωση που 
χρειάζεται ιατρική φροντίδα και κοινωνική μέριμνα. 

8) Παρακολουθούν την καθαριότητα των παιδιών και 
κάθε αντικείμενο που έχει σχέση με αυτά, ενθαρρύνο- 
ντας την αυτοεξυπηρέτησή τους. 

9) Ευθύνονται για την άψογη καθαριότητα των χώρων 
του Σταθμού και των αντικειμένων του και τον κατάλ¬ 
ληλο αερισμό και φωτισμό του. 

10) Εφαρμόζουν σωστά όλα τα μέτρα υγιεινής και 
ασφάλειας και ευθύνονται για κάθε πράξη ή παράλειψη 
που μπορεί να έχει επίπτωση στην υγεία των παιδιών. 

11) Ευθύνονται για την εξασφάλιση της διατροφής των 
παιδιών κατά την παραμονή τους στον Σταθμό, μεριμνώ- 
ντας για την υγιεινή παρασκευή του, την ποιότητα των 
υλικών και την τήρηση του εγκεκριμένου διαιτολογίου. 

12) Μεριμνούν για την προμήθεια, ταξινόμηση και συ¬ 
ντήρηση του αναγκαίου παιδαγωγικού εξοπλισμού και 
υλικού. 

Το αντικείμενο του Τμήματος πραγματοποιείται από 
τις βασικές ειδικότητες του Νηπιαγωγού, του Βρεφονη¬ 
πιοκόμου, του Βοηθού Νηπιαγωγού - Βρεφονηπιοκόμου, 
του Μαγείρου, του Βοηθού Μαγείρου, του Προσωπικού 
Καθαριότητας - Βοηθητικών Εργασιών. Όλες οι ειδικό¬ 
τητες λειτουργούν στο πλαίσιο του Τμήματος και συ¬ 
νεργάζονται με το υπόλοιπο προσωπικό του Τμήματος 
και των ειδικοτήτων των άλλων Τμημάτων με στόχο την 
καλύτερη αγωγή και εξυπηρέτηση των παιδιών. 

Στο Τμήμα εντάσσονται διοικητικά τα ακόλουθα 
Γραφεία, τα οποία εξυπηρετούν μια υποπεριοχή της 
περιοχής του Τμήματος και ασκούν μερικές ή και το 
σύνολο των αρμοδιοτήτων του Τμήματος. 

• Γ ραφείο Α' Παιδικού Σταθμού 

• Γ ραφείο Β' Παιδικού Σταθμού 

• Γ ραφείο Γ' Παιδικού Σταθμού 

• Γ ραφείο Δ' Παιδικού Σταθμού 

• Γ ραφείο Ε' Παιδικού Σταθμού 

• Γ ραφείο ΣΤ' Παιδικού Σταθμού 

• Γ ραφείο Ζ' Παιδικού Σταθμού 

• Γ ραφείο Η' Παιδικού Σταθμού 

Τα Γραφεία Προσχολικής Αγωγής επιμελούνται της 
παροχής σύγχρονης προσχολικής αγωγής στα φιλοξε¬ 
νούμενα νήπια και βρέφη εφαρμόζοντας τα κατάλληλα 
προγράμματα, τις ισχύουσες διατάξεις και τον ισχύοντα 
Εσωτερικό Κανονισμό Λειτουργίας. 

ΕΝΟΤΗΤΑ Γ': ΥΠΗΡΕΣΙΕΣ ΑΘΛΗΤΙΣΜΟΥ 
Αρθρο 5 

Αρμοδιότητες Τμήματος Αθλητικών Δραστηριοτήτων 

Είναι αρμόδιο για την αποτελεσματική εφαρμογή των 
προγραμμάτων των αθλητικών δραστηριοτήτων του 
Δήμου σε συνεργασία με τις αρμόδιες υπηρεσίες του 
Δήμου. 

1. Μεριμνά για την εξασφάλιση της υγειονομικής κάλυ¬ 
ψης των αθλουμένων στις εγκαταστάσεις του Νομικού 
Προσώπου ή του Δήμου και των μελών του προσωπικού, 
για την αποφυγή ατυχημάτων αλλά και για την αντι¬ 
μετώπιση καταστάσεων σε περιπτώσεις ατυχημάτων. 

2. Φροντίζει για την ύπαρξη στις παραπάνω αθλητικές 
εγκαταστάσεις του κατάλληλου εξοπλισμού και μέσων 
για την άμεση παροχή υγειονομικής περίθαλψης στους 
ευρισκόμενους στους χώρους άθλησης. 

3. Μεριμνά για την αποφυγή ατυχημάτων κατά την 
ώρα της άθλησης των αθλουμένων στις εν λόγω εγκα¬ 
ταστάσεις. 

4. Μεριμνά για την παροχή πρώτων βοηθειών περί¬ 
θαλψης και την αντιμετώπιση έκτακτων περιστατικών 
(τραυματισμοί, κακώσεις κ.λπ.). 

5. Παρευρίσκεται σε όλες τις αθλητικές διοργανώσεις 
χάριν της ασφάλειας των αθλουμένων. 

6. Μεριμνά για την συλλογή των ιατρικών βεβαιώσεων 
των αθλουμένων ως προϋπόθεση για την συμμετοχή 
τους στα αθλητικά προγράμματα και τηρεί σχετικό ια¬ 
τρικό αρχείο. 

7. Ενημερώνει τους αθλητικούς επιστήμονες για τυχόν 
ιατρικά προβλήματα των αθλουμένων και συμβάλλει 
στην κατάρτιση εξειδικευμένων αθλητικών προγραμμά¬ 
των, που αφορούν την εκγύμναση ιδιαίτερων αθλητικών 
πληθυσμών. 

8. Σχεδιάζει, συντάσσει, εισηγείται, παρακολουθεί και 
αξιολογεί προγράμματα άθλησης για όλους τους πο¬ 
λίτες σε συνεργασία με τις αρμόδιες υπηρεσίες του 
Δήμου. 

9. Συντάσσει και εισηγείται τα ωρολόγια προγράμμα¬ 
τα λειτουργίας των χώρων άθλησης και του προσωπι¬ 
κού (γυμναστές κλπ.). 

10. Σχεδιάζει και υλοποιεί υποστηρικτικές ενέργει¬ 
ες για την προώθηση των προγραμμάτων άθλησης σε 
συνεργασία με το αρμόδιο Γραφείο/Τμήμα του Δήμου. 

11. Μεριμνά για την κατάρτιση του προϋπολογισμού 
κάθε προγράμματος, επιμελείται της εφαρμογής του 
προϋπολογισμού και συντάσσει τους αντίστοιχους απο¬ 
λογισμούς. 

12. Σχεδιάζει, εισηγείται, οργανώνει και αξιοποιεί συ¬ 
νεργασίες με φορείς που προωθούν το αθλητικό πνεύμα 
και τον υγιή τρόπο ζωής. 

13. Εισηγείται και μεριμνά για την αξιοποίηση των 
αθλητικών εγκαταστάσεων για την ανάπτυξη επιχει¬ 
ρηματικότητας (διαμόρφωση εστιατορίων, κυλικείων, 
τοποθέτηση διαφημιστικών πινακίδων, ενοικίαση εγκα¬ 
ταστάσεων για την οργάνωση εκδηλώσεων, εκθέσεων 
κ.λπ.). 

14. Καταρτίζει, εισηγείται και οργανώνει το πρόγραμμα 
των αθλητικών εκδηλώσεων και δραστηριοτήτων σε συ¬ 
νεργασία με τις αρμόδιες υπηρεσίες του Δήμου, καθώς 
και με τοπικούς και κεντρικούς φορείς του εσωτερικού 
και του εξωτερικού. 

15. Σχεδιάζει, προτείνει, οργανώνει, υλοποιεί, συμμετέ¬ 


χει σε συνέδρια, επιμορφωτικά προγράμματα, σεμινάρια, 
τουρνουά και κάθε είδους αθλητικές εκδηλώσεις. 

16. Μεριμνά για την κατάρτιση του προϋπολογισμού 
κάθε εκδήλωσης, επιμελείται της εφαρμογής του προ¬ 
ϋπολογισμού και συντάσσει τους αντίστοιχους απο¬ 
λογισμούς. 

17. Επιμελείται της διοργάνωσης υποδοχής, φιλοξενίας 
και ξενάγησης προσωπικοτήτων, καθώς και αθλητών/ 
ομάδων σε συνεργασία με το με το αρμόδιο Γραφείο/ 
Τμήμα του Δήμου. 

18. Φροντίζει για την εκπόνηση και την εφαρμογή χο¬ 
ρηγικών προγραμμάτων των εκδηλώσεων. 

ΕΝΟΤΗΤΑ Δ': ΥΠΗΡΕΣΙΕΣ ΔΙΟΙΚΗΤΙΚΗΣ & ΟΙΚΟΝΟΜΙ¬ 
ΚΗΣ ΥΠΟΣΤΗΡΙΞΗΣ 

Αρθρο 6 

Αρμοδιότητες Τμήματος Διοικητικών & 
Οικονομικών Υπηρεσιών 

Είναι αρμόδιο για το συντονισμό εφαρμογής των πο¬ 
λιτικών, συστημάτων και διαδικασιών που αποσκοπούν 
στην ορθολογική διοίκηση/διαχείριση του ανθρώπινου 
δυναμικού του Νομικού Προσώπου, καθώς και για τη 
λειτουργία του κεντρικού πρωτοκόλλου και την παρο¬ 
χή γενικών υπηρεσιών διοικητικής υποστήριξης προς 
τις υπηρεσίες. Παράλληλα το Τμήμα είναι αρμόδιο για 
την αποτελεσματική τήρηση των οικονομικών προγραμ¬ 
μάτων λειτουργίας του Νομικού Προσώπου, τη σωστή 
απεικόνιση των οικονομικών πράξεων και τη διαχείριση 
των εσόδων και δαπανών του, καθώς και τη διασφάλιση 
και αξιοποίηση της περιουσίας του και την αποτελε¬ 
σματική διενέργεια όλων των νόμιμων διαδικασιών που 
απαιτούνται για την προμήθεια υλικών, εξοπλισμού και 
υπηρεσιών του Νομικού Προσώπου. Τέλος το εν λόγω 
Τμήμα είναι αρμόδιο για τη λειτουργία και συντήρηση 
των εγκαταστάσεων του Φορέα. 

Οι αρμοδιότητες των επί μέρους οργανωτικών μονά¬ 
δων του Τμήματος Διοικητικών και Οικονομικών Υπη¬ 
ρεσιών είναι οι εξής: 

(α) Αρμοδιότητες Γραφείου Διοικητικών Υπηρεσιών, 
Τεχνικής Υποστήριξης και Λειτουργίας Εγκαταστάσεων: 

(Γενικές Αρμοδιότητες) 

1. Συνεργάζεται με τους επί μέρους Προϊσταμένους 
των Τμημάτων του Νομικού Προσώπου και α)συγκε- 
ντρώνει και τεκμηριώνει την αναγκαία τεχνογνωσία και 
πληροφόρηση που είναι απαραίτητη για τη διαμόρφωση 
των προγραμμάτων δράσης του Νομικού Προσώπου, 
β)μεριμνά για τη διενέργεια ερευνών σχετικά με τις 
ανάγκες των δημοτών, γ)εισηγείται την εφαρμογή προ¬ 
γραμμάτων και δράσεων σε σχέση με την αποστολή 
και τους στόχους του Νομικού Προσώπου και δ)συ- 
γκεντρώνει και τεκμηριώνει προτάσεις για επεμβάσεις 
(έργα, ενέργειες, προγράμματα) που θα ικανοποιούν τις 
σχετικές ανάγκες των δημοτών. 

2. Συνεργάζεται με τις αρμόδιες υπηρεσίες και συ¬ 
ντάσσει προτάσεις που αφορούν στην εφαρμογή προ¬ 
γραμμάτων για την εξασφάλιση και διαρκή βελτίωση 
των τεχνικών και κοινωνικών υποδομών του Νομικού 
Προσώπου. 

3. Διερευνά και ενημερώνει τα όργανα και τις υπη¬ 
ρεσίες του Νομικού Προσώπου για τις πιθανές πηγές 
χρηματοδότησης των προγραμμάτων δράσης του (προ- 

γράμματα συγχρηματοδοτούμενα από την ΕΕ, προγράμ¬ 
ματα της ΕΕ, εθνικά προγράμματα κ.λπ.). 

4. Υποστηρίζει τα όργανα διοίκησης και τις υπηρεσίες 
του Νομικού Προσώπου κατά τη σύνταξη, παρακολού¬ 
θηση και αξιολόγηση επιχειρησιακών προγραμμάτων 
και προγραμμάτων δράσης. 

5. Μεριμνά για τη διενέργεια των διαδικασιών ένταξης 
έργων και δράσεων του Νομικού Προσώπου σε προ¬ 
γράμματα συγχρηματοδότησης, για την παρακολού¬ 
θηση της υλοποίησής τους και τη σχετική ενημέρωση 
των αρμοδίων Αρχών, σε συνεργασία με τις αρμόδιες 
υπηρεσίες. 

6. Υποστηρίζει την σύναψη και παρακολουθεί την 
πρόοδο των προγραμματικών και άλλων συμβάσεων 
μεταξύ του Νομικού Προσώπου και άλλων φορέων για 
την υλοποίηση έργων, ενεργειών και προγραμμάτων. 
Συντονίζει τις σχέσεις του Νομικού Προσώπου με άλ¬ 
λους δημόσιους φορείς. 

7. Συνεργάζεται με τις αρμόδιες υπηρεσίες του Δήμου 
και εισηγείται συστήματα και μεθόδους μέτρησης της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου (διαδικασίες, δείκτες κ.λπ.), 
καθώς και περιοδικούς στόχους για την βελτίωση της 
αποτελεσματικότητας και αποδοτικότητας των υπηρε¬ 
σιών του Νομικού Προσώπου. 

8. Συγκεντρώνει στοιχεία και δεδομένα που αναφέρο- 
νται στην αποδοτικότητα και αποτελεσματικότητα των 
υπηρεσιών και την επίτευξη των σχετικών περιοδικών 
τους στόχων, παρακολουθεί την εξέλιξή τους, επεξερ¬ 
γάζεται τα στοιχεία και εκδίδει ενημερωτικές αναφορές 
προς την διοίκηση του Νομικού Προσώπου. 

9. Εισηγείται και παρακολουθεί την υλοποίηση προ¬ 
γραμμάτων έργων και δράσεων με στόχο την βελτίωση 
της αποδοτικότητας και της αποτελεσματικότητάς του 
Νομικού Προσώπου 

10. Συνεργάζεται με το Τμήμα Διοικητικών και Οικονο¬ 
μικών Υπηρεσιών για τη διαμόρφωση των καταλλήλων 
συστημάτων παρακολούθησης του κόστους λειτουργίας 
των οργανωτικών μονάδων του Νομικού Προσώπου και 
του κόστους των παρεχομένων υπηρεσιών προς τους 
πολίτες. 

11. Μεριμνά για την εγκατάσταση και τήρηση συστη¬ 
μάτων διασφάλισης ποιότητας των επί μέρους λειτουρ¬ 
γιών του Νομικού Προσώπου, και ιδίως 

12. Μεριμνά για την συνεχή ενημέρωση της ιστοσελί¬ 
δας του Δήμου Καλαμάτας σε συνεργασία με το αρμό¬ 
διο Γραφείο/Τμήμα του Δήμου και τους Προϊσταμένων 
των Τμημάτων του Φορέα, για θέματα που αφορούν 
το Φορέα. 

13. Μεριμνά για την ανάρτηση διοικητικών πράξεων, 
αποφάσεων κ,λπ. της αρμοδιότητάς του στο «ΔΙ@ΥΓΕΙΑ» 
σύμφωνα με τις διατάξεις της κείμενης νομοθεσίας. 

14. Διεκπεραιώνει τη σχετική με το αντικείμενο του 
αλληλογραφία και τηρεί το αντίστοιχο αρχείο. 

15. Μεριμνά γενικά για την τήρηση των διατάξεων, 
όπως κάθε φορά ισχύουν, στα θέματα αρμοδιότητάς 
του. 

16. Μεριμνά για την εκπαίδευση σπουδαστών και φοι¬ 
τητών σχετικών επιστημών που διενεργούν την πρακτική 
τους άσκηση ή των ανέργων που προσλαμβάνονται για 
την απόκτηση επαγγελματικής εμπειρίας. 

(Αρμοδιότητες Γραμματείας & Πρωτοκόλλου) 

1. Παρέχει κάθε είδους διοικητική και γραμματειακή 


υποστήριξη προς το Δ.Σ., τον Πρόεδρο και τον Αντιπρό¬ 
εδρο του Δ.Σ. του Νομικού Προσώπου. 

2. Οργανώνει τις συνεδριάσεις του Δ.Σ. και τηρεί τα 
πρακτικά των συνεδριάσεων. 

3. Τηρεί αρχείο των αποφάσεων του Δ.Σ. και του Προ¬ 
έδρου του Δ.Σ. 

4. Παράγει, διεκπεραιώνει, διαχειρίζεται και αρχει¬ 
οθετεί έγγραφα που έχουν σχέση με τη λειτουργία 
του Δ.Σ. και τις αρμοδιότητες του Προέδρου και του 
Αντιπροέδρου. 

5. Προγραμματίζει, οργανώνει και ρυθμίζει τις συνα¬ 
ντήσεις του Προέδρου και του Αντιπροέδρου του Δ.Σ. 

6. Διεξάγει και διεκπεραιώνει την προσωπική αλληλο¬ 
γραφία του Προέδρου του Δ.Σ. και τηρεί το πρωτόκολλο 
και το αρχείο αυτής. 

7. Τηρεί αρχείο των κάθε είδους αποφάσεων του Δή¬ 
μου προς χρήση του Δ.Σ. και του Προέδρου του, καθώς 
και κάθε άλλο στοιχείο σύμφωνα με τις κατευθύνσεις 
του Προέδρου. 

8. Μεριμνά για τη λειτουργία του Κεντρικού Πρωτο¬ 
κόλλου του Νομικού Προσώπου και διεκπεραιώνει τα 
σχετικά έγγραφα σε συνεργασία με τις γραμματείες 
των επιμέρους υπηρεσιών. 

9. Μεριμνά για τη λειτουργία του τηλεφωνικού κέ¬ 
ντρου του Νομικού Προσώπου. 

(Αρμοδιότητες Προσωπικού & Μητρώων) 

1) Σχεδιάζει, εισηγείται και συντονίζει την εφαρμο¬ 
γή των διαδικασιών και Εσωτερικών Κανονισμών που 
ρυθμίζουν τις σχέσεις του Νομικού Προσώπου με το 
προσωπικό του, στο πλαίσιο πάντοτε των γενικότερων 
ρυθμίσεων της Πολιτείας. 

2) Μεριμνά για τον προσδιορισμό των αναγκαίων θέ¬ 
σεων εργασίας ανά διοικητική ενότητα του Νομικού 
Προσώπου σε συνεργασία με τη Διεύθυνση και μεριμνά 
για την κατάρτιση/επικαιροποίηση της περιγραφής αρ¬ 
μοδιοτήτων των επιμέρους θέσεων. 

3) Παρακολουθεί την κάλυψη των διαφόρων θέσεων 
εργασίας στις διοικητικές ενότητες του Νομικού Προσώ¬ 
που με στόχο, τόσο την αξιοποίηση των προσόντων των 
στελεχών, όσο και την απρόσκοπτη και διαρκή κάλυψη 
των αναγκών των υπηρεσιών. 

4) Εισηγείται, έπειτα από σχετικά αιτήματα των αρμό¬ 
διων Προϊσταμένων, τις κατάλληλες εσωτερικές μετακι¬ 
νήσεις στελεχών για την αποτελεσματικότερη κάλυψη 
των επιμέρους θέσεων εργασίας με βάση τα προσόντα 
των στελεχών. 

5) Αξιολογεί τα προσόντα των νεοπροσλαμβανομένων 
στελεχών και διαμορφώνει σχετικές προτάσεις προς 
τους Προϊσταμένους των προς κάλυψη θέσεων. 

6) Μεριμνά για την εφαρμογή του συστήματος αξι¬ 
ολόγησης των εργαζομένων στο Νομικό Πρόσωπο και 
την τήρηση των σχετικών στοιχείων. 

7) Εισηγείται και παρακολουθεί την υλοποίηση μέτρων 
επιπρόσθετης στήριξης του ανθρώπινου δυναμικού του 
Νομικού Προσώπου (πχ. οργάνωση μετακινήσεων του 
προσωπικού στις εγκαταστάσεις του Ν.Π. κ.λπ.). 

8) Μεριμνά για την ανάπτυξη του ανθρώπινου δυναμι¬ 
κού του Νομικού Προσώπου με τον προσδιορισμό των 
αναγκών βελτίωσης των προσόντων και ικανοτήτων των 
εργαζομένων και την εισήγηση και παρακολούθηση της 
υλοποίησης των συμφωνουμένων μέτρων βελτίωσης. 

9) Σχεδιάζει, εισηγείται και οργανώνει προγράμματα 
συνεχιζόμενης κατάρτισης και επιμόρφωσης του ανθρώ- 

πινου δυναμικού του Νομικού Προσώπου. Παρακολουθεί 
την υλοποίηση των προγραμμάτων και μεριμνά για την 
αξιολόγηση των αποτελεσμάτων από την υλοποίηση 
των προγραμμάτων αυτών στην πράξη. 

10) Μεριμνά για την βελτίωση των ανθρωπίνων σχέ¬ 
σεων μέσα στο Νομικό Πρόσωπο με τον σχεδίασμά, την 
εισήγηση και την οργάνωση σχετικών προγραμμάτων 
(πχ. εκδηλώσεις, ταξίδια κ.λπ.). 

11) Μεριμνά για την τήρηση των νομοθετικών και κανο¬ 
νιστικών διατάξεων που ισχύουν εκάστοτε και ρυθμίζουν 
τις σχέσεις του Νομικού Προσώπου με το προσωπικό 
του (πχ. θέματα μισθολογικά, ωραρίου, αδειών, ασθενει¬ 
ών, υπερωριών, απολύσεων, διεκδικήσεων κ,λπ.). 

12) Μεριμνά για τη διενέργεια και ολοκλήρωση των 
διαδικασιών πρόσληψης ανθρώπινου δυναμικού για την 
κάλυψη συγκεκριμένων θέσεων εργασίας με βάση τις 
νόμιμες διαδικασίες. 

13) Τηρεί τα Μητρώα του Προσωπικού, όπου καταγρά¬ 
φονται τα στοιχεία της ατομικής και οικογενειακής του 
κατάστασης, οι κάθε είδους μεταβολές στην εργασιακή 
του ζωή (προσλήψεις, απολύσεις, αλλαγές θέσεων ερ¬ 
γασίας, αμοιβές, άδειες, απουσίες, αξιολογήσεις κ,λπ.) 
και τα προσόντα του. 

14) Σχεδιάζει και εισηγείται βελτιώσεις και παρακο¬ 
λουθεί την εφαρμογή όλων των διαδικασιών που σχετί¬ 
ζονται με την απασχόληση των εργαζομένων, σύμφωνα 
με τις ισχύουσες διατάξεις (τήρηση ωραρίου, έγκριση 
και πραγματοποίηση υπερωριών κ.λπ.). 

15) Συγκεντρώνει τα στοιχεία απασχόλησης και τις 
μεταβολές των στοιχείων των εργαζομένων που επη¬ 
ρεάζουν τις αμοιβές τους και ενημερώνει έγκαιρα τις 
αρμόδιες οικονομικές υπηρεσίες, ώστε να προωθείται 
έγκαιρα η πληρωμή των εργαζομένων και η απόδοση 
των ασφαλιστικών εισφορών. 

16) Συνεργάζεται με τους Προϊσταμένους των επιμέ- 
ρους διοικητικών ενοτήτων του Νομικού Προσώπου και 
τους ενημερώνει για τις διαδικασίες που πρέπει να ακο¬ 
λουθούνται σε εργασιακά θέματα (διαχείριση παρουσι¬ 
ών, υπερωριών, βεβαιώσεων προς το προσωπικό κ,λπ.). 

17) Εκδίδει κάθε είδους βεβαιώσεις προς το προσω¬ 
πικό για θέματα που άπτονται της απασχόλησής τους 
στο Νομικό Πρόσωπο. 

18) Παρακολουθεί την τήρηση και σχεδιάζει και ει- 
σηγείται τις τυχόν επικαιροποιήσεις της οργανωτικής 
δομής και γενικότερα των διατάξεων του Ο.Ε.Υ. του 
Νομικού Προσώπου. 

(Αρμοδιότητες Τεχνικής Υποστήριξης και Λειτουργίας 
Εγκαταστάσεων) 

1. Συνεργάζεται με τις επιμέρους υπηρεσίες και συ¬ 
γκεντρώνει πληροφορίες και αιτήματα σχετικά με τις 
ανάγκες συντήρησης και αποκατάστασης βλαβών των 
κτιριακών και ηλεκτρομηχανολογικών εγκαταστάσεων 
του Νομικού Προσώπου. 

2. Μεριμνά για τον προγραμματισμό και την υλοποί¬ 
ηση όλων των εργασιών συντήρησης και αποκατάστα¬ 
σης βλαβών των κτιριακών και ηλεκτρομηχανολογικών 
εγκαταστάσεων του Νομικού Προσώπου (εκπόνηση με 
προσωπικό του Τμήματος ή με ανάθεση σε τρίτους). 

3. Μεριμνά για τη συντήρηση και τη διατήρηση σε 
καλή κατάσταση του οπτικοακουστικού εξοπλισμού του 
Νομικού Προσώπου που προορίζεται για την οργάνωση 
εκδηλώσεων, καθώς και για τη μεταφορά, προετοιμασία 
και εγκατάστασή του στους χώρους των εκδηλώσεων. 


4. Μεριμνά για την τεχνική υποστήριξη των διαφόρων 
εκδηλώσεων που οργανώνονται τις εγκαταστάσεις του 
Νομικού Προσώπου (κατασκευή υλικοτεχνικής υποδο¬ 
μής, στήσιμο σκηνικών, αποθήκευση υλικών κ.λπ.). Ειδικά 
στις αθλητικές εκδηλώσεις προετοιμάζει τις εγκατα¬ 
στάσεις για τη διεξαγωγή αθλητικών γεγονότων με την 
τοποθέτηση και επίβλεψη λειτουργίας του αντίστοιχου 
για το κάθε άθλημα και εκδήλωση εξοπλισμού. 

5. Επιβλέπει την εκτέλεση των εργασιών του Τμήματος 
που εκτελούνται με αυτεπιστασία. Συγκροτεί, οργανώνει 
και διοικεί τα σχετικά τεχνικά συνεργεία του Νομικού 
Προσώπου. 

6. Επιβλέπει την εκτέλεση των εργασιών του Τμή¬ 
ματος που ανατίθενται σε τρίτους και μεριμνά για τις 
διαδικασίες παραλαβής τους. 

7. Μεριμνά για τον σωστό χειρισμό και την αξιοποίηση 
των εργαλείων και γενικά του τεχνικού και τεχνολογικού 
εξοπλισμού που χρησιμοποιεί το Τμήμα. 

8. Συγκροτεί, οργανώνει και διοικεί συνεργεία άμεσης 
επέμβασης σε περιπτώσεις επειγόντων περιστατικών 
εκτός προγράμματος. 

9. Επιβλέπει και επιμελείται της κανονικής λειτουρ¬ 
γίας των εγκαταστάσεων του Φορέα σύμφωνα με τα 
εγκεκριμένα ωρολόγια προγράμματα λειτουργίας τους 
και τον Εσωτερικό Κανονισμό Λειτουργίας. 

10. Μεριμνά για την φύλαξη, την καθαριότητα και την 
ευπρεπή εμφάνιση των εγκαταστάσεων και του εξο¬ 
πλισμού τους. 

11. Προσδιορίζει τις ανάγκες των εγκαταστάσεων σε 
εργασίες συντήρησης και αποκατάστασης βλαβών και 
προγραμματίζει για την υλοποίηση των σχετικών ερ¬ 
γασιών. 

12. Ελέγχει και επιμελείται της καλής λειτουργίας του 
εξοπλισμού των εγκαταστάσεων (όργανα γυμναστικής, 
ηχητικά συστήματα, εν γένει φορητά ή σταθερά εξαρ¬ 
τήματα που χρησιμοποιούνται στους χώρους άθλησης, 
εξοπλισμός παιδικών σταθμών κ.λπ.). 

13. Προσδιορίζει τις προμήθειες των υλικών που είναι 
αναγκαία για τη λειτουργία των εγκαταστάσεων και 
εισηγείται για την προμήθειά τους. 

14. Διατηρεί φυσική αποθήκη υλικών και εξοπλισμού 
και κατανέμει στους χώρους των εγκαταστάσεων το 
αναγκαίο υλικό. Για τη λειτουργία της αποθήκης συνερ¬ 
γάζεται με το Γ ραφείο Οικονομικών Υπηρεσιών. 

(β) Αρμοδιότητες Γ ραφείου Οικονομικών Υπηρεσιών: 

1. Μεριμνά για την τήρηση του συστήματος κατάρτι¬ 
σης των Προϋπολογισμών του 

Νομικού Προσώπου. 

2. Συνεργάζεται με τις επιμέρους υπηρεσίες για την 
παροχή οικονομικών στοιχείων, κατευθύνσεων και προ¬ 
τύπων που θα επιτρέπουν την κατάρτιση από τις υπη¬ 
ρεσίες των προϋπολογισμών τους σε συνάρτηση με τα 
αντίστοιχα προγράμματά τους. 

3. Συγκεντρώνει τους επιμέρους προϋπολογισμούς 
των υπηρεσιών και διαμορφώνει και εισηγείται τους 
συνολικούς Προϋπολογισμούς του Νομικού Προσώπου 
προς έγκριση από τα αρμόδια όργανα. 

4. Παρακολουθεί την εκτέλεση των Προϋπολογισμών, 
επισημαίνει τις αποκλίσεις μεταξύ απολογιστικών και 
προϋπολογιστικών μεγεθών, μεριμνά για την ερμηνεία 
των αποκλίσεων και εισηγείται τις αναγκαίες διορθω¬ 
τικές ενέργειες. 

5. Συνεργάζεται με τις υπόλοιπες υπηρεσίες για την 

τήρηση των διαδικασιών αμφίδρομης ενημέρωσης και 
ροής των οικονομικών πληροφοριών που σχετίζονται με 
την εκτέλεση και την αναθεώρηση των προϋπολογισμών 
κάθε υπηρεσίας. 

6. Μεριμνά για την σύνταξη και υποβολή στα αρμό¬ 
δια όργανα των περιοδικών οικονομικών απολογιστικών 
στοιχείων, σύμφωνα με το σύστημα οικονομικής πλη¬ 
ροφόρησης που εφαρμόζεται. 

7. Παρακολουθεί την κατάρτιση και την εξέλιξη των 
ταμειακών προγραμμάτων του Νομικού Προσώπου. Δι¬ 
ερευνά τις ταμειακές ανάγκες και εισηγείται τις κατάλ¬ 
ληλες μεθόδους για την αντιμετώπιση των ταμειακών 
αναγκών. Μεριμνά για την εφαρμογή των αποφάσεων 
που σχετίζονται με την κάλυψη των ταμειακών αναγκών 
του Νομικού Προσώπου. 

8. Συνεργάζεται με τις τράπεζες και μεριμνά για την 
αξιοποίηση των διαθεσίμων του Νομικού Προσώπου. 

(Αρμοδιότητες Λογιστηρίου και Αποθήκης) 

1. Τηρεί το σύστημα λογιστικής απεικόνισης των οι¬ 
κονομικών πράξεων του Νομικού Προσώπου (Γενική και 
Αναλυτική λογιστική). Τηρεί τις σχετικές λογιστικές δια¬ 
δικασίες, καθώς και τα αντίστοιχα λογιστικά βιβλία και 
στοιχεία, που προβλέπονται από την νομοθεσία. 

2. Τηρεί τα αρχεία των κάθε είδους παραστατικών 
που απαιτούνται για την ενημέρωση του συστήματος 
λογιστικής απεικόνισης των οικονομικών πράξεων του 
Νομικού Προσώπου. 

3. Παρακολουθεί και μεριμνά για την εκπλήρωση όλων 
των φορολογικών και ασφαλιστικών υποχρεώσεων του 
Νομικού Προσώπου. 

4. Παρακολουθεί και ελέγχει τη λογιστική συμφωνία 
των δοσοληπτικών λογαριασμών με τράπεζες, προμη¬ 
θευτές, πιστωτές και άλλους συναλλασσομένους με το 
Νομικό Πρόσωπο, καθώς και των δοσοληπτικών λογα¬ 
ριασμών με το Δήμο. 

5. Εκδίδει τις λογιστικές και οικονομικές καταστάσεις, 
που συνδέονται με το τηρούμενο λογιστικό σχέδιο (πχ. 
ισολογισμοί και αποτελέσματα χρήσης), και ενημερώνει 
σχετικά τα αρμόδια όργανα του Νομικού Προσώπου με 
βάση τις ισχύουσες διαδικασίες. 

6. Παρέχει κάθε είδους πληροφόρηση προς τα αρ¬ 
μόδια όργανα για την εξέλιξη των λογιστικών μεγεθών 
του Νομικού Προσώπου. 

7. Μεριμνά για την παροχή κάθε είδους στοιχείων, που 
ζητούνται από Δημόσιες/Ελεγκτικές Υπηρεσίες, σύμ¬ 
φωνα με τις διαδικασίες οι οποίες ισχύουν εκάστοτε. 

8. Τηρεί ειδικά συστήματα λογιστικής και οικονομικής 
διαχείρισης Προγραμμάτων και'Εργων στα οποία συμ¬ 
μετέχει το Νομικό Πρόσωπο και που χρηματοδοτούνται 
από το Πρόγραμμα Δημοσίων Επενδύσεων ή/και από 
ευρωπαϊκούς ή διεθνείς πόρους. 

9. Τηρεί αρχείο Παραστατικών Διαχείρισης των προ¬ 
ηγουμένων προγραμμάτων και έργων σύμφωνα με τα 
προβλεπόμενα στους ειδικούς κανονισμούς των φορέων 
από τους προέρχεται η σχετική χρηματοδότηση. 

10. Μεριμνά για την ετοιμασία των περιοδικών οικο¬ 
νομικών αναφορών που σχετίζονται με την πρόοδο των 
προηγουμένων προγραμμάτων και έργων. 

11. Τηρεί το αρχείο συμβάσεων για υπηρεσίες, έργα 
και προμήθειες που αναθέτει το Νομικό Πρόσωπο. Πα- 
ραλαμβάνει και ελέγχει τα κάθε φύσης παραστατικά 
που απαιτούνται κατά περίπτωση για την πληρωμή των 
οφειλών του Νομικού Προσώπου στους αντίστοιχους 


δικαιούχους και ελέγχει την ύπαρξη των προϋποθέσεων 
για τη διενέργεια πληρωμών με βάση τις διατάξεις των 
αντιστοίχων συμβάσεων. 

12. Ελέγχει την πρόβλεψη των οφειλών στους αντί¬ 
στοιχους κωδικούς του προϋπολογισμού του Νομικού 
Προσώπου και ελέγχει την επάρκεια των αντίστοιχων 
πιστώσεων. 

13. Εκδίδει τα εντάλματα πληρωμής των οφειλών του 
Νομικού Προσώπου και τα αποστέλλει στον Επίτροπο 
του Ελεγκτικού Συνεδρίου για έλεγχο και εν συνεχεία 
στο Ταμείο για πληρωμή. 

14. Μεριμνά για την παραλαβή από τους αντίστοιχους 
προμηθευτές των κάθε είδους υλικών παγίων (μηχανή- 
ματα-εξοπλισμός) ή αναλωσίμων που απαιτεί η λειτουρ¬ 
γία του Νομικού Προσώπου. 

15. Μεριμνά για την ενημέρωση των διαχειριστικών 
βιβλίων της αποθήκης (κατά ποσότητα και αξία) με τα 
εισαγόμενα και εξαγόμενα είδη, και την τήρηση των 
διαδικασιών χορήγησης των ειδών που τηρούνται στα 
αποθέματα της αποθήκης του Νομικού Προσώπου. 

16. Παρακολουθεί τα αποθέματα της αποθήκης και 
διατυπώνει εισηγήσεις για την ανάγκη ανανέωσής τους. 
Συνεργάζεται σχετικά με τις υπηρεσίες που κάνουν χρή¬ 
ση των υλικών της αποθήκης. 

17. Τηρεί το αρχείο των παγίων κινητών περιουσιακών 
στοιχείων του Νομικού Προσώπου (μηχανήματα, οχή¬ 
ματα, συσκευές, εξοπλισμός κλπ..) και παρακολουθεί 
την κατανομή των παγίων αυτών στις υπηρεσίες του. 

18. Μεριμνά για την τήρηση των διαδικασιών των πε¬ 
ριοδικών απογραφών των κάθε είδους υλικών και εξο¬ 
πλισμού του Νομικού Προσώπου. 

19. Συγκεντρώνει τα στοιχεία μεταβολών και των αντι¬ 
στοίχων καταβληθέντων παροχών ή καταλογισθέντων 
ποσών προς το προσωπικό του Νομικού Προσώπου, που 
έχουν επίδραση στην διαμόρφωση των αμοιβών του και 
μεριμνά για την έκδοση των μισθολογικών καταστάσεων 
και την πληρωμή των αμοιβών. 

20. Μεριμνά για τη έκδοση βεβαιώσεων καταβληθεισών 
αμοιβών προς το προσωπικό του Νομικού Προσώπου και 
για τον υπολογισμό και την απόδοση προς τα ασφαλι¬ 
στικά ταμεία των αντιστοίχων ασφαλιστικών εισφορών. 

(Αρμοδιότητες Προμηθειών (υλικά, εξοπλισμός, υπη¬ 
ρεσίες) 

1. Σχεδιάζει τις εσωτερικές διαδικασίες για την κα¬ 
τάρτιση του προγράμματος απαιτουμένων προμηθει¬ 
ών και υπηρεσιών (εκτός του πεδίου του Ν.3316/2005) 
του Νομικού Προσώπου, συγκεντρώνει τις αιτήσεις των 
υπηρεσιών, εξετάζει την σκοπιμότητα αυτών και διαμορ¬ 
φώνει περιοδικά προγράμματα για την προμήθεια κάθε 
είδους υλικών, εξοπλισμού και υπηρεσιών και εισηγεί- 
ται αυτά για έγκριση στα αρμόδια όργανα (υλικά για 
την εκτέλεση τεχνικών έργων, ανταλλακτικά, λιπαντικά, 
καύσιμα, μηχανήματα, εργαλεία, έπιπλα, είδη γραφείου, 
μισθώσεις μεταφορικών μέσων, ασφαλίσεις κ.λπ.). 

2. Διενεργεί έρευνες αγοράς για την τεκμηρίωση της 
διαθεσιμότητας των ειδών ή των υπηρεσιών που ενδι¬ 
αφέρουν το Νομικό Πρόσωπο και τη λήψη στοιχείων 
τιμών προμήθειας ή υπηρεσίας. 

3. Διενεργεί τις διαδικασίες για την ανάθεση των προ¬ 
μηθειών και των συμβάσεων παροχής υπηρεσιών, ήτοι 
μεριμνά για την κατάρτιση προδιαγραφών σε συνερ¬ 
γασία με τα αρμόδια κάθε φορά τμήματα του Νομικού 
Προσώπου, καταρτίζει το σχέδιο της διακήρυξης, των 



26622 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


συμβάσεων και όλων των αποφάσεων και εισηγείται 
τη συγκρότηση όλων των επιτροπών που απαιτούνται 
(διενέργειας διαγωνισμών, αξιολόγησης των προσφορών 
και παραλαβής των ειδών) στο κάθε φορά αποφαινόμε- 
νο όργανο, παρακολουθεί τη λειτουργία τους και γενικά 
μεριμνά για όλα τα ζητήματα που αφορούν την εκτέλε¬ 
ση κάθε προμήθειας ή υπηρεσίας μέχρι και την οριστική 
παραλαβή της σύμφωνα με τις ισχύουσες διατάξεις. 

4. Μεριμνά για την τήρηση των διαδικασιών χαρακτη¬ 
ρισμού υλικών/εξοπλισμού ως αχρήστων ή ως υλικών 
που πλεονάζουν και τηρεί τις διαδικασίες καταστροφής, 
απομάκρυνσης ή εκποίησης των υλικών αυτών. 

5. Τηρεί τα πληροφοριακά αρχεία και έγγραφα των 
συμβάσεων προμηθειών και υπηρεσιών (αρχείο προμη- 
θευομένων ειδών, αρχείο προμηθευτών, αρχείο φακέλων 
προμηθειών). 

(Αρμοδιότητες Εσόδων & Περιουσίας) 

1. Τηρεί τις σχετικές διαδικασίες και εκδίδει βεβαιώ¬ 
σεις που σχετίζονται με την είσπραξη διαφόρων δικαι¬ 
ωμάτων ή εισφορών προς το Νομικό Πρόσωπο. 

2. Παρακολουθεί και μεριμνά για την τήρηση όλων των 
οικονομικών δοσοληψιών που σχετίζονται με τη λειτουρ¬ 
γία της παροχής υπηρεσιών του Νομικού Προσώπου 
μέσω των διοικητικών ενοτήτων του (ΚΑΠΗ, Παιδικοί 
σταθμοί Αθλητισμός κ.λπ..) 

3. Τηρεί τις διαδικασίες που σχετίζονται με την απο¬ 
δοχή και την αξιοποίηση των δωρεών και των κληροδο¬ 
τημάτων προς το Νομικό Πρόσωπο, σύμφωνα με τους 
αντιστοίχους όρους. 

4. Τηρεί τα αρχεία της ακίνητης περιουσίας του Νομι¬ 
κού Προσώπου σε ηλεκτρονική και φυσική μορφή (φάκε¬ 
λοι με στοιχεία περιγραφικά και ιδιοκτησιακά έγγραφα). 

5. Μεριμνά για την διερεύνηση μεθόδων αξιοποίησης 
της ανωτέρω ακίνητης περιουσίας και διατυπώνει σχε¬ 
τικές εισηγήσεις προς τα αρμόδια όργανα. 

6. Μεριμνά για την προώθηση της αξιοποίησης της 
ανωτέρω ακίνητης περιουσίας σύμφωνα με τις σχετι¬ 
κές αποφάσεις του Νομικού Προσώπου και τη διαχεί¬ 
ριση της εκμετάλλευσης της ακίνητης περιουσίας (πχ. 
κατάρτιση συμβάσεων μισθώσεων, μέριμνα είσπραξης 
μισθωμάτων κ.λπ..) 

(γ) Αρμοδιότητες Ταμειακής Υπηρεσίας 

1) Διενεργεί τις πληρωμές προς τους δικαιούχους με 
βάση τα Εντάλματα Πληρωμών και μετά από έλεγχο 
των δικαιολογητικών που ορίζει ο νόμος. 

2) Καταγράφει τις διενεργούμενες πληρωμές σύμφω¬ 
να με τις ισχύουσες διαδικασίες και μεριμνά για την 
απόδοση των κάθε φύσης κρατήσεων υπέρ τρίτων που 
αντιστοιχούν στα επιμέρους εντάλματα πληρωμής. 

3) Διενεργεί τις εισπράξεις των οφειλών προς το Νο¬ 
μικό Πρόσωπο και ενημερώνει το λογιστικό σύστημα με 
τις σχετικές ταμειακές εγγραφές. 

4) Παρακολουθεί την τακτοποίηση των υποχρεώσεων 
των οφειλετών προς το Νομικό Πρόσωπο και ενημερώνει 
τις αρμόδιες υπηρεσίες για τις καθυστερούμενες οφειλές. 

5) Παρακολουθεί και ελέγχει τους υπαλλήλους άλλων 
υπηρεσιών του Νομικού Προσώπου που ασχολούνται 
με εισπράξεις (Υπηρεσίες Τμήματος Αθλητικών Δρα¬ 
στηριοτήτων κ.λπ.). 

6) Τηρεί τις διαδικασίες συναλλαγών με τις Τράπεζες 
για την τοποθέτηση των χρηματικών διαθεσίμων και την 
διενέργεια εισπράξεων και πληρωμών μέσω επιταγών. 


7) Τηρεί το αναγκαίο φυσικό ταμείο στα γραφεία του 
Νομικού Προσώπου. 

8) Τηρεί αρχεία των κάθε είδους παραστατικών και 
αντιστοίχων δικαιολογητικών που χρησιμοποιούνται για 
την ενημέρωση του λογιστικού συστήματος του Νομικού 
Προσώπου με τις ταμειακές εγγραφές. 

9) Παρακολουθεί την ταμειακή ρευστότητα και προ¬ 
γραμματίζει τις πληρωμές σε συνεργασία και με άλλες 
αρμόδιες υπηρεσίες. 

ΜΕΡΟΣ III 

ΔΙΟΙΚΗΣΗ -ΕΠΟΠΤΕΙΑ -ΣΥΝΤΟΝΙΣΜΟΣ 
Αρθρο 7 

Διοίκηση - Εποπτεία - Συντονισμός 

1. Το Νομικό Πρόσωπο διοικείται από το Διοικητικό 
Συμβούλιο που ορίζεται από το Δημοτικό Συμβούλιο 
του Δήμου Καλαμάτας, από το οποίο εξαρτάται και 
εποπτεύεται, όπως ορίζεται ειδικότερα από τις κείμενες 
διατάξεις. 

2. Των υπηρεσιών του Νομικού Προσώπου προΐσταται 
ο Πρόεδρος του Δ.Σ., ο οποίος εποπτεύει και ελέγχει τις 
υπηρεσίες, έτσι ώστε να εξασφαλίζεται με αποδοτικό 
τρόπο η αποτελεσματικότητα στην επίτευξη των περι¬ 
οδικών στόχων και προγραμμάτων που αποφασίζονται 
από το Δ.Σ. Σε περίπτωση απουσίας ή κωλύματος του 
Προέδρου, αυτός αναπληρώνεται από τον Αντιπρόεδρο 
του Δ.Σ. 

3. Για την καλύτερη εξυπηρέτηση των κατοίκων είναι 
δυνατόν να λειτουργήσουν αποκεντρωμένες υπηρεσίες 
υπό μορφή παραρτημάτων των διαφόρων υπηρεσιών 
του Νομικού Προσώπου. Τα παραρτήματα αυτά ανή¬ 
κουν διοικητικά στις αντίστοιχες υπηρεσίες του Νομικού 
Προσώπου. Εφόσον στις αποκεντρωμένες υπηρεσίες οι 
παρεχόμενες υπηρεσίες είναι κοινωνικού χαρακτήρα 
(όπως φροντίδα παιδιών, ηλικιωμένων, αθλητικές δρα¬ 
στηριότητες κ.λπ.), συγκροτούνται, με απόφαση του Δ.Σ. 
του Νομικού Προσώπου, αντίστοιχες άμισθες επιτροπές, 
στις οποίες συμμετέχουν τουλάχιστον δύο (2) εκπρόσω¬ 
ποι των χρηστών των παρεχομένων υπηρεσιών και ένας 
υπάλληλος της αποκεντρωμένης υπηρεσίας, οριζόμε¬ 
νος από τον Πρόεδρο του Δ.Σ. του Νομικού Προσώπου, 
ως πρόεδρος. Οι επιτροπές αυτές εισηγούνται για την 
καλύτερη λειτουργία, διαπιστώνουν τυχόν προβλήματα 
που δημιουργούνται και διατυπώνουν σχετικές προτά¬ 
σεις στο Δ.Σ. του Νομικού Προσώπου για την καλύτερη 
εξυπηρέτηση των κατοίκων. 

4. Όλες οι υπηρεσίες του Νομικού Προσώπου συνερ¬ 
γάζονται με τη Διεύθυνση κατά το σχεδίασμά και την 
παρακολούθηση εφαρμογής των περιοδικών προγραμ¬ 
μάτων και γενικά των προγραμμάτων δράσης του Νο¬ 
μικού Προσώπου. 

5. Ο Πρόεδρος του Δ.Σ. δύναται να συγκαλεί περιοδικά 
ή κατά περίπτωση Συντονιστικά Συμβούλια στα οποία 
μετέχουν με εκπροσώπους τους το σύνολο ή μέρος 
(ανάλογα με ομοιογενή θεματικά αντικείμενα) των υπη¬ 
ρεσιών του Νομικού Προσώπου. Παράλληλα, και για την 
βελτίωση της αποτελεσματικότητας και απόδοσης του 
έργου του Νομικού Προσώπου, είναι δυνατός ο ορισμός, 
με απόφαση του Προέδρου: 

α. Μόνιμων ή κατά περίπτωση διατμηματικών επιτρο¬ 
πών ή ομάδων εργασίας για την επεξεργασία ζητημά- 

των που αφορούν περισσότερες διοικητικές ενότητες 
του Νομικού Προσώπου. 

β. Ομάδων διοίκησης έργου ή προγράμματος. 

γ. Συντονιστών για την εκτέλεση έργων ή προγραμ¬ 
μάτων με αξιοποίηση προσωπικού και από διάφορες 
διοικητικές ενότητες. 

δ. Υπαλλήλων - συνδέσμων μεταξύ διοικητικών ενο¬ 
τήτων με ισχυρή αλληλεξάρτηση. 

Άρθρο 8 

Αρμοδιότητες Προϊσταμένων Διοικητικών Ενοτήτων 

Ο Προϊστάμενος μιας διοικητικής ενότητας (Διεύθυν¬ 
σης, Τμήματος κ.λπ.) ευθύνεται έναντι του αμέσως υπερ¬ 
κείμενου διοικητικού επιπέδου για την αποτελεσματική 
και αποδοτική εκτέλεση των λειτουργιών της ενότητας, 
προγραμματίζοντας, οργανώνοντας, συντονίζοντας και 
ελέγχοντας τις επί μέρους δραστηριότητες, έτσι ώστε 
να εκπληρώνονται οι περιοδικοί στόχοι του Νομικού 
Προσώπου με βάση τα αντίστοιχα προγράμματα δράσης. 
Ειδικότερα ο Προϊστάμενος της διοικητικής ενότητας: 

1) Διατυπώνει σε συνεργασία με το ιεραρχικά ανώτε¬ 
ρο διοικητικό επίπεδο και τη Διεύθυνση, τους στόχους 
και τα προγράμματα δράσης της διοικητικής ενότητας, 
καθώς και τους αντίστοιχους προϋπολογισμούς, σε συ¬ 
νεργασία με τις οικονομικές υπηρεσίες. 

2) Φροντίζει για την υλοποίηση των κατά περίπτω¬ 
ση αποφάσεων των ιεραρχικά ανωτέρων διοικητικών 
επιπέδων. 

3) Υπογράφει τα σχετικά έγγραφα για τις αποφάσεις 
που αποκεντρώνονται στον υπηρεσιακό μηχανισμό μετά 
από εξουσιοδότηση του Προέδρου του Δ.Σ. 

4) Μεριμνά για την στελέχωση, την οργάνωση, τον 
συντονισμό και τον έλεγχο των δραστηριοτήτων της 
διοικητικής ενότητας με τρόπο ώστε να υλοποιούνται 
αποτελεσματικά τα προγράμματα δράσης και οι κατά 
περίπτωση αποφάσεις ή εντολές. 

5) Μεριμνά για τη βελτίωση της αποτελεσματικότητας 
της δράσης της διοικητικής ενότητας, τη βελτίωση της 
απόδοσης του ανθρώπινου δυναμικού και των τεχνικών μέ¬ 
σων, την καλύτερη εξυπηρέτηση των δημοτών και την κα¬ 
λύτερη ανταπόκριση της ενότητας στις τοπικές ανάγκες. 

6) Εποπτεύει, αξιολογεί και κατευθύνει το προσωπικό 
της διοικητικής ενότητας, μεριμνώντας για την ανά¬ 
πτυξη και επιμόρφωσή του, τη βελτίωση των συνθη¬ 
κών εργασίας και τη διατήρηση αρμονικών εργασιακών 
σχέσεων. 

7) Ετοιμάζει τους περιοδικούς απολογισμούς των προ¬ 
γραμμάτων δράσης της διοικητικής ενότητας και τους 
αντίστοιχους οικονομικούς απολογισμούς σε συνεργα¬ 
σία με τις οικονομικές υπηρεσίες. 

8) Παραλαμβάνει την αλληλογραφία που σχετίζεται 
με τις αρμοδιότητες της διοικητικής μονάδας του, την 
χαρακτηρίζει και την διανέμει στις αρμόδιες υπηρεσια¬ 
κές μονάδες ή υπαλλήλους παρέχοντας τις αναγκαίες 
οδηγίες για τις ενέργειες που πρέπει να γίνουν. 

9) Εισηγείται για θέματα αρμοδιότητας της διοικη¬ 
τικής ενότητας προς τον προϊστάμενο του ανώτερου 
ιεραρχικά επιπέδου και τον Πρόεδρο του Δ.Σ. και πα- 
ρίσταται, εφόσον απαιτηθεί, στις συνεδριάσεις συλλο¬ 
γικών οργάνων και επιτροπών. 

10) Έχει το δικαίωμα τροποποίησης ή απόρριψης των 
υπηρεσιακών εισηγήσεων των κατώτερων ιεραρχικά 
επιπέδων με ενυπόγραφη πάντοτε σημείωση του στα 


σχετικά έγγραφα και παράλληλη υποχρέωση έγκαιρης 
και αιτιολογημένης ενημέρωσης του ανώτερου ιεραρ¬ 
χικά επιπέδου. 

11) Έχει την ευθύνη ελέγχου και θεώρησης όλων των 
εγγράφων των υπαλλήλων της διοικητικής ενότητας 
που εποπτεύει. 

12) Εισηγείται συστήματα ενημέρωσης των δημοτών 
σχετικά με τις προσφερόμενες υπηρεσίες του Νομικού 
Προσώπου. 

13) Συνεργάζεται με προϊσταμένους άλλων διοικητικών 
ενοτήτων του Νομικού Προσώπου ή του Δήμου για τον 
συντονισμό και την ολοκλήρωση των λειτουργιών. 

14) Συνεργάζεται με φορείς εκτός Νομικού Προσώ¬ 
που που σχετίζονται με τις λειτουργίες της διοικητικής 
ενότητας. 

15) Είναι υπεύθυνος για την νομιμότητα των ενεργειών 
της διοικητικής μονάδας του. 

16) Παρακολουθεί τη νομοθεσία, τις εξελίξεις της επι¬ 
στήμης και τεχνολογίας και τις εξελίξεις στον τοπικό, 
ελληνικό και διεθνές περιβάλλον, που έχουν σχέση με 
τις λειτουργίες της διοικητικής ενότητας. Ενημερώνει 
το προσωπικό και μεριμνά για την τήρηση των νομικών 
διατάξεων, την εφαρμογή καινοτομιών και την προσαρ¬ 
μογή της λειτουργίας της διοικητικής ενότητας στις 
εξελίξεις του εξωτερικού περιβάλλοντος. 

17) Δέχεται τους πολίτες και παρέχει τις αναγκαίες 
διευκρινήσεις σε περιπτώσεις παραπόνων και διαφορών 
σχετικών με τις υπηρεσίες που εποπτεύει. Εισηγείται 
συστήματα ενημέρωσης των δημοτών σχετικά με τις 
προσφερόμενες υπηρεσίες του Νομικού Προσώπου. 

Άρθρο 9 

Κανονισμοί λειτουργίας των Υπηρεσιών 

1. Οι αρμοδιότητες των επί μέρους οργανικών μονά¬ 
δων και των προϊσταμένων τους θεωρούνται ως η γενι¬ 
κή περιγραφή του ρόλου τους και αποτελούν το βασικό 
πλαίσιο λειτουργίας τους. Αεπτομερέστερες περιγρα¬ 
φές αρμοδιοτήτων μπορούν να γίνουν με τη σύνταξη 
κανονισμών λειτουργίας των οργανικών μονάδων. 

2. Ο λεπτομερής τρόπος λειτουργίας της κάθε ορ¬ 
γανικής μονάδας, οι θέσεις εργασίας, οι περιγραφές 
καθηκόντων, οι διαδικασίες διοίκησης και λειτουργίας, 
καθώς και ο τρόπος λειτουργίας των παραρτημάτων, 
ορίζονται με αποφάσεις του Προέδρου του Δ.Σ. ή κα¬ 
θορίζονται με ειδικούς κανονισμούς λειτουργίας που 
συντάσσονται με απόφαση του Προέδρου μετά από 
εισήγηση των αρμόδιων προϊσταμένων. 

ΜΕΡΟΣ IV 

ΘΕΣΕΙΣ ΠΡΟΣΩΠΙΚΟΥ 

Άρθρο 10 

ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

Οι οργανικές θέσεις του μονίμου προσωπικού του 
Νομικού Προσώπου διακρίνονται στις εξής κατηγορίες: 

Α. Πανεπιστημιακής Εκπαίδευσης (ΠΕ). 

Β. Τεχνολογικής Εκπαίδευσης (ΤΕ). 

Γ. Δευτεροβάθμιας Εκπαίδευσης (ΔΕ). 

Δ. Υποχρεωτικής Εκπαίδευσης (ΥΕ). 

Τα προσόντα διορισμού περιγράφονται στο Π.Δ. 
37α/1987, στο Π.Δ. 22/1990 και στο Π.Δ. 50/2001, όπως 
εκάστοτε ισχύουν. 

Α. Στην κατηγορία Πανεπιστημιακής Εκπαίδευσης υπάγονται οι εξής κλάδοι/ειδικότητες και προβλέπονται 
αντίστοιχα οι παρακάτω θέσεις: 


ΚΛΑΔΟΣ/ΠΕΡΙΓΡΑΦΗ 

ΑΡΙΘΜΟΣ ΘΕΣΕΩΝ 


ΥΠΗΡΕΤΟΥΝ 

ΠΡΟΣΩΠΙΚΟ 

ΣΥΝΟΛΟ ΘΕΣΕΩΝ 

ΠΕ Διοικητικού-Οικονομικού 

00 

01 

ΠΕ Νηπιαγωγών 

01 

05 

ΠΕ Φυσικής Αγωγής και Αθλητισμού 

01 

01 

Σύνολο θέσεων ΠΕ 

02 

07 


Β. Στην κατηγορία Τεχνολογικής Εκπαίδευσης υπάγονται οι εξής κλάδοι/ειδικότητες και προβλέπονται αντί¬ 
στοιχα οι παρακάτω θέσεις: 


ΚΛΑΔΟΣ/ΠΕΡΙΓΡΑΦΗ 

ΑΡΙΘΜΟΣ ΘΕΣΕΩΝ 


ΥΠΗΡΕΤΟΥΝ 

ΠΡΟΣΩΠΙΚΟ 

ΣΥΝΟΛΟ ΘΕΣΕΩΝ 

ΤΕ Διοικητικού-Λογιστικού 

01 

02 

ΤΕ Διοίκησης Μονάδων Τοπικής 
Αυτοδιοίκησης 

00 

01 

ΤΕ Επισκεπτών/τριών Υγείας 

01 

01 

ΤΕ Φυσιοθεραπευτών/τριών 

02 

02 

ΤΕ Εργοθεραπευτών /τριών 

01 

01 

ΤΕ Βρεφονηπιοκόμων 

09 

09 

ΤΕ Κοινωνικών Λειτουργών 

02 

02 

Σύνολο θέσεων ΤΕ 

16 

18 


Γ. Στην κατηγορία Δευτεροβάθμιας Εκπαίδευσης υπάγονται οι εξής κλάδοι/ειδικότητες και προβλέπονται 
αντίστοιχα οι παρακάτω θέσεις: 


ΚΛΑΔΟΣ/ΠΕΡΙΓΡΑΦΗ 

ΑΡΙΘΜΟΣ ΘΕΣΕΩΝ 


ΥΠΗΡΕΤΟΥΝ 

ΠΡΟΣΩΠΙΚΟ 

ΣΥΝΟΛΟ ΘΕΣΕΩΝ 

ΔΕ Διοικητικών - Γραμματέων 

01 

01 

ΔΕ Βοηθών Βρεφοκόμων 

04 

04 

ΔΕ Μαγείρων 

06 

06 

ΔΕ Συντηρητών Εγκαταστάσεων- 
Τεχνικών 

01 

04 

ΔΕ Ηλεκτροτεχνιτών-Ηλεκτρολόγων 

01 

01 

Σύνολο θέσεων ΔΕ 

13 

16 


Δ. Στην κατηγορία Υποχρεωτικής Εκπαίδευσης υπάγονται οι εξής κλάδοι και προβλέπονται αντίστοιχα οι 
παρακάτω θέσεις: 

ΚΛΑΔΟ/ΠΕΡΙΓΡΑΦΗ 

ΑΡΙΘΜΟΣ ΘΕΣΕΩΝ 


ΥΠΗΡΕΤΟΥΝ 

ΠΡΟΣΩΠΙΚΟ 

ΣΥΝΟΛΟ ΘΕΣΕΩΝ 

ΥΕ Προσωπικού Καθαριότητας 

08 

11 

ΥΕ Βοηθών Μαγείρων 

01 

01 

ΥΕ Φυλάκων / Κλητήρων/Γενικών 
Καθηκόντων 

00 

04 

Σύνολο θέσεων ΥΕ 

09 

16 


ΑΡΘΡΟ 11 

ΠΡΟΣΩΡΙΝΕΣ ©ΕΣΕΙΣ ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 


ΚΛΑΔΟΣ 

ΑΡΙΘΜΟΣ ΘΕΣΕΩΝ 


ΥΠΗΡΕΤΟΥΝ 

ΠΡΟΣΩΠΙΚΟ 

ΣΥΝΟΛΟ ΘΕΣΕΩΝ 

ΤΕ Νηπιαγωγών 

01 

01 

ΔΕ Διοικητικού/Λογιστικού 
(προσωρινός) 

02 

02 

ΥΕ Εργατών 

01 

01 

Σύνολο προσωποπανών ϋέσεων ΔΔ 

04 

04 


Οι θέσεις αυτές κενούμενες με οποιονδήποτε τρόπο, καταργούνται. 

ΑΡΘΡΟ 12 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΑΟΡΙΣΤΟΥ ΧΡΟΝΟΥ 

1. Προβλέπονται οι παρακάτω θέσεις που καλύπτονται από προσωπικό με σύμβαση εργασίας ιδιωτικού δικαίου 
αορίστου χρόνου (ΙΔΑΧ) και οι οποίες είναι προσωποπαγείς. Οι θέσεις αυτές καταργούνται όταν κενωθούν με 
οποιονδήποτε τρόπο. 


Ειδικότητες 

ΑΡΙΘΜΟΣ ΘΕΣΕΩΝ 


ΥΠΗΡΕΤΟΥΝ 

ΠΡΟΣΩΠΙΚΟ 

ΣΥΝΟΛΟ ΘΕΣΕΩΝ 

ΠΕ Διοικητικών 

01 

01 

ΔΕ Φυλάκων 

01 

01 

Σύνολο προσωποπαγών θέσεων 

ΙΔΑΧ 

02 

02 


ΑΡΘΡΟ 13 

ΘΕΣΕΙΣ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Προβλέπονται είκοσι (20) θέσεις προσωπικού με σύμβαση εργασίας ιδιωτικού δικαίου ορισμένου χρόνου, 
διαφόρων ειδικοτήτων, για την αντιμετώπιση εποχικών ή άλλων περιοδικών ή πρόσκαιρων αναγκών και για την 
υλοποίηση προγραμμάτων: 

α) «ΑΘΛΗΣΗ ΓΙΑ ΟΛΟΥΣ» και β) Ευρωπαϊκά προγράμματα, σύμφωνα με τις κείμενες διατάξεις. 

ΜΕΡΟΣ V 

ΠΡΟΪΣΤΑΜΕΝΟΙ ΥΠΗΡΕΣΙΩΝ 
Άρθρο 14 

Προϊστάμενοι Υπηρεσιών 

Προϊστάμενος της Διεύθυνσης και των Τμημάτων της οργανωτικής δομής του Νομικού Προσώπου επιλέγονται, 
σύμφωνα με τις ισχύουσες διατάξεις, υπάλληλοι των ακόλουθων κλάδων/ειδικοτήτων, με σχέση εργασίας Δη¬ 
μοσίου Δικαίου και με σχέση εργασίας Ιδιωτικού Δικαίου Αορίστου Χρόνου: 

ΟΡΓΑΝΙΚΗ ΜΟΝΑΔΑ 

ΚΛΑΔΟΣ /ΕΙΔΙΚΟΤΗΤΑ 


Διεύθυνση Διοίκησης, 

Προγραμματισμού & Οργάνωσης 

ΠΕ/ΔΙΟΙΚΗΤΙΚΟΥ ή ΠΕ/ΟΙΚΟΝΟΜΙΚΟΥ ή 
ΠΕ/ΦΥΣΙΚΗΣ ΑΓΩΓΗΣ ή ΠΕ/ΝΗΠΙΑΓΩΓΩΝ , 

ΕΛΛΕΙΨΗ ΑΥΤΩΝ, ΤΕ ΔΙΟΙΚΗΤΙΚΟΥ ΛΟΓΙΣΤΙΚΟΥ ή 
ΤΕ/ΔΙΟΙΚΗΣΗΣ ΜΟΝΑΔΩΝ ΤΟΠΙΚΗΣ ΑΥΤ/ΣΗΣ,, ή 
ΤΕ/ΚΟΙΝΩΝΙΚΩΝ ΛΕΙΤΟΥΡΓΩΝ ή 

ΤΕ/ΝΟΣΗΛΕΥΤΡΙΩΝ ή ΤΕ/ΕΠΙΣΚΕΠΤΩΝ ΥΓΕΙΑΣ ή 
ΤΕ/ΦΥΣΙΟΟΕΡΑΠΕΥΤΩΝ ή ΤΕ/ΕΡΓΟΟΕΡΑΠΕΥΤΩΝ 
ή ΤΕ/ΝΗΠΙΑΓΩΓΩΝ (προσωρινός) ή 
ΤΕ/ΒΡΕΦΟΝΗΠΙΟΚΟΜΩΝ 

2. 

Τμήμα Κοινωνικής & Υγειονομικής 
Υπηρεσίας ΚΑΠΗ 

ΠΕ/ΔΙΟΙΚΗΤΙ ΚΟΥ ή ΠΕ/ΟΙΚΟΝΟΜΙΚΟΥ ΕΛΛΕΙΨΗ 
ΑΥΤΩΝ ΤΕ/ΚΟΙΝΩΝΙΚΩΝ ΛΕΙΤΟΥΡΓΩΝ ή 
ΤΕ/ΝΟΣΗΛΕΥΤΡΙΩΝ ή ΤΕ/ΕΠΙΣΚΕΠΤΩΝ ΥΓΕΙΑΣ ή 
ΤΕ/ΦΥΣΙΟΟΕΡΑΠΕΥΤΩΝ ή ΤΕ/ΕΡΓΟΟΕΡΑΠΕΥΤΩΝ 
ή ΤΕ/ΔΙΟΙΚΗΤΙΚΟΥ'ΛΟΓΙΣΤΙΚΟΥ ή ΤΕ/ΔΙΟΙΚΗΣΗΣ 
ΜΟΝΑΔΩΝ ΤΟΠΙΚΗΣ ΑΥΤ/ΣΗΣ ή 
ΤΕ/ΠΛΗΡΟΦΟΡΙΚΗΣ, ΕΛΛΕΙΨΗ ΑΥΤΩΝ 

ΔΕ/ΔΙ ΟΙ ΚΗΤΙ ΚΟΥ-ΛΟ ΓΙΣΤΙ ΚΟΥ (προσωρινός) ή 
ΔΕ/ΔΙΟΙΚΗΤΙΚΩΝ ΓΡΑΜΜΑΤΕΩΝ 

3. 

Τμήμα Προσχολικής Αγωγής 

ΠΕ/ΝΗΠΙΑΓΩΓΩΝ ή Π Ε/ΔΙΟ1 ΚΗΤΙ ΚΟΥ ή 
ΠΕ/ΟΙΚΟΝΟΜΙΚΟΥ ΕΛΛΕΙΨΗ ΑΥΤΩΝ 
ΤΕ/ΝΗΠΙΑΓΩΓΩΝ (προσωρινός) ή 
ΤΕ/ΒΡΕΦΟΝΗΠΙΟΚΟΜΩΝ ή 

ΤΕ/ΔΙΟΙ ΚΗΤΙ ΚΟΥ'ΛΟΓΙΣΤΙ ΚΟΥ ή ΤΕ/ΔΙΟΙΚΗΣΗΣ 
ΜΟΝΑΔΩΝ ΤΟΠΙΚΗΣ ΑΥΤ/ΣΗΣ ή 
ΤΕ/ΠΛΗΡΟΦΟΡΙΚΗΣ, ΕΛΛΕΙΨΗ ΑΥΤΩΝ 

ΔΕ/ΔΙ ΟΙ ΚΗΤΙ ΚΟΥ-ΛΟ ΓΙΣΤΙ ΚΟΥ (προσωρινός) ή 
ΔΕ/ΔΙΟΙΚΗΤΙΚΩΝ ΓΡΑΜΜΑΤΕΩΝ 

4. 

Τμήμα Αθλητικών Δραστηριοτήτων 

ΠΕ/ΦΥΣΙΚΗΣ ΑΓΩΓΗΣ ή Π Ε/ΔΙΟΙ ΚΗΤΙ ΚΟΥ, ή 
ΠΕ/ΟΙΚΟΝΟΜΙΚΟΥ ΕΛΛΕΙΨΗ ΑΥΤΩΝ 

ΤΕ/ΔΙΟΙ ΚΗΤΙ ΚΟΥ'ΛΟΓΙΣΤΙ ΚΟΥ ή ΤΕ/ΔΙΟΙΚΗΣΗΣ 
ΜΟΝΑΔΩΝ ΤΟΠΙΚΗΣ ΑΥΤ/ΣΗΣ ή 
ΤΕ/ΠΛΗΡΟΦΟΡΙΚΗΣ, ΕΛΛΕΙΨΗ ΑΥΤΩΝ 

ΔΕ/ΔΙ ΟΙ ΚΗΤΙ ΚΟΥ-ΛΟ ΓΙΣΤΙ ΚΟΥ ή ΔΕ/ΔΙΟΙΚΗΤΙΚΩΝ 
ΓΡΑΜΜΑΤΕΩΝ 

5. 

Τμήμα Διοικητικών & Οικονομικών 
Υπηρεσιών 

ΠΕ/ΔΙΟΙΚΗΤΙ ΚΟΥ ή ΠΕ/ΟΙΚΟΝΟΜΙΚΟΥ, ΕΛΛΕΙΨΗ 
ΑΥΤΩΝ, ΤΕ ΔΙΟΙ ΚΗΤΙ ΚΟΥ-ΛΟΓΙΣΤΙ ΚΟΥ ή 
ΤΕ/ΠΛΗΡΟΦΟΡΙΚΗΣ, ή ΤΕ/ΔΙΟΙΚΗΣΗΣ 

ΜΟΝΑΔΩΝ ΤΟΠΙΚΗΣ ΑΥΤ/ΣΗΣ, ΕΛΛΕΙΨΗ ΑΥΤΩΝ 
ΔΕ/ΔΙ ΟΙ ΚΗΤΙ ΚΟΥ-ΛΟ ΓΙΣΤΙ ΚΟΥ (προσωρινός) ή 
ΔΕ/ΔΙΟΙΚΗΤΙΚΩΝ ΓΡΑΜΜΑΤΕΩΝ 


ΜΕΡΟΣ VI 

ΤΕΛΙΚΕΣ ΔΙΑΤΑΞΕΙΣ 

Άρθρο 15 
Τελικές διατάξεις 

1. Κατά την έναρξη της ισχύος του παρόντος Οργανισμού 
οι υπηρετούντες στο Νομικό Πρόσωπο υπάλληλοι κατα¬ 
τάσσονται στις αντίστοιχες θέσεις των σχετικών κλάδων. 

2. Η κατανομή του προσωπικού στις επί μέρους οργανικές 
μονάδες γίνεται με απόφαση του Προέδρου του Δ.Σ., λαμ- 
βάνοντας υπόψη τις λειτουργικές ανάγκες των μονάδων, τα 
προσόντα, την πείρα και τις ειδικές γνώσεις των υπαλλήλων. 

3. Η ισχύς του παρόντος Οργανισμού Εσωτερικών 
Υπηρεσιών αρχίζει από τη δημοσίευσή του στην Εφη¬ 
μερίδα της Κυβέρνησης, οπότε παύει να ισχύει κάθε 
προηγούμενη σχετική απόφαση. 


ΑΚΡΟΤΕΛΕΥΤΙΟ ΑΡΘΡΟ: ΚΑΛΥΨΗ ΔΑΠΑΝΗΣ 
Από την απόφαση αυτή προκαλείται για το έτος 2014 
δαπάνη, ύψους 102.305,00 € που θα καλυφθεί από τους: Κ.Α. 
6011,6021,6041 του προϋπολογισμού του Νομικού Προσώπου. 

Για τα επόμενα έτη προκαλείται ετήσια δαπάνη ύψους 
245.532,00 € η οποία θα προβλέπεται στους αντίστοιχους 
κωδικούς αριθμούς των αντίστοιχων προϋπολογισμών . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 17 Ιουλίου 2014 
Με εντολή Γ ενικού Γ ραμματέα 
Αποκεντρωμένης Διοίκησης 
Η Αναπληρώτρια Γ ενική Διευθύντρια 
Εσωτερικής Λειτουργίας 
ΓΕΩΡΓΙΑ ΠΑΤΑΚΙΑΡΑ 

